4.การประกอบธุรกิจแต่ละสายผลิตภัณฑ์

(1) ลักษณะผลิตภัณฑ์หรือบริการ
บริษัทฯ ดำเนินธุรกิจด้านการรับประกันวินาศภัยทุกประเภท
โดยจัดประเภทของการรับประกันภัยที่มีให้บริการ ออกเป็น 7 ประเภท ดังนี้

1. การประกันภัยทรัพย์สิน

- การประกันอัคคีภัยสำหรับที่อยู่อาศัย

- การประกันอัคคีภัยสำหรับที่อยู่อาศัยแบบประหยัด

- การประกันอัคคีภัยสำหรับธุรกิจ

- การประกันภัยสิทธิการเช่า

- แผนประกันภัยพร้อมสรรพสำหรับบ้าน “ทวีค่า”

- แผนประกันภัยพร้อมสรรพสำหรับบ้าน “บ้านเมืองไทย”

- แผนประกันภัยพร้อมสรรพสำหรับร้านค้าและธุรกิจ SME “เมืองไทย SME Comprehensive”

- แผนประกันภัยพร้อมสรรพสำหรับร้านค้าและธุรกิจ SME “เมืองไทย SME ยิ้มได้”

- การประกันความเสี่ยงภัยทุกชนิดของทรัพย์สิน

- กรมธรรม์ประกันภัยทรัพย์สินคุ้มครองภัยจากเหตุการณ์ความไม่สงบ

- แผนประกันภัยพร้อมสรรพสำหรับบ้าน “Central All for Home”

- แผนประกันภัยพร้อมสรรพสำหรับบ้าน “Home Protect”

- แผนประกันภัยพร้อมสรรพสำหรับร้านค้าและธุรกิจ SME “Perfect Business Functions”

- การประกันอัคคีภัยสำหรับที่อยู่อาศัย (ตะกาฟุล)

- การประกันอัคคีภัยสำหรับธุรกิจ (ตะกาฟุล)

- การประกันความเสี่ยงภัยทุกชนิดของทรัพย์สิน (ตะกาฟุล)

2. ความรับผิดและอื่นๆ

- การประกันภัยความรับผิดตามกฎหมายต่อสาธารณชน

- การประกันภัยความรับผิดตามกฎหมายอันเกิดจากการประกอบกิจการควบคุมประเภทที่ 3

สำหรับสถานีบริการน้ำมันเชื้อเพลิง

- การประกันภัยความรับผิดตามกฎหมายที่เกิดจากความบกพร่องในการปฏิบัติงานไม่เป็นไปตาม

เกณฑ์มาตรฐานการตรวจสอบตามกฎหมายในฐานะผู้ตรวจสอบอาคาร

- การประกันความเสี่ยงภัยทุกชนิด

- การประกันภัยโจรกรรม

- การประกันภัยสำหรับเงิน
- การประกันภัยร้านค้าทอง

- การประกันภัยป้ายโฆษณา

- การประกันภัยผู้เล่นกอล์ฟ “เมืองไทย Golfer Care”

- การประกันภัยเงินทดแทนแรงงาน

- การประกันภัยความซื่อสัตย์

- การประกันภัยผู้เล่นกอล์ฟ “Central Smart Golf”

- การประกันภัยนาฬิกา “Central Smart Collector”

- แผนประกันภัยโจรกรรม “Asset Protect”

3. การประกันภัยทางทะเลและขนส่ง

- การประกันภัยการขนส่งสินค้าทางทะเลและทางอากาศ

- การประกันภัยการขนส่งสินค้าภายในประเทศ

- การประกันภัยตัวเรือ

- การประกันภัยความรับผิดของผู้ขนส่ง

4. วิศวกรรม

- การประกันความเสี่ยงภัยทุกชนิดของผู้รับเหมาก่อสร้าง

- การประกันความเสี่ยงภัยทุกชนิดของผู้รับเหมาติดตั้งเครื่องจักร

- การประกันภัยเครื่องจักรกลที่ใช้ในการก่อสร้าง

- การประกันภัยเครื่องจักร

- การประกันภัยอุปกรณ์อิเล็กทรอนิกส์

- การประกันภัยหม้อกำเนิดไอน้ำและถังอัดความดัน

5. อุบัติเหตุส่วนบุคคลและสุขภาพ

- การประกันภัยอุบัติเหตุส่วนบุคคล (กลุ่ม) สำหรับนักเรียน

- การประกันภัยอุบัติเหตุส่วนบุคคล (รายเดี่ยว)

- การประกันภัยอุบัติเหตุส่วนบุคคล (กลุ่ม)

- การประกันภัยอุบัติเหตุการเดินทาง รายเดี่ยว และกลุ่ม

- การประกันภัยอุบัติเหตุการเดินทางสำหรับธุรกิจนำเที่ยวและมัคคุเทศก์

- แผนประกันภัยเดินทางต่างประเทศ “เมืองไทย Enjoy Travel”

- การประกันภัยอุบัติเหตุสำหรับผู้โดยสารเรือรับจ้าง

- แผนประกันภัยอุบัติเหตุส่วนบุคคล “เมืองไทย จ่าย 1 คุ้มครอง 2”

- แผนประกันภัยอุบัติเหตุส่วนบุคคล “เมืองไทย PA Max”

- แผนประกันภัยอุบัติเหตุส่วนบุคคล “เมืองไทย Smile PA”

- แผนประกันภัยอุบัติเหตุส่วนบุคคล “เมืองไทย PA Plus”

- แผนประกันภัยอุบัติเหตุส่วนบุคคล กลุ่ม “คุ้มคุณ”

- แผนประกันภัยอุบัติเหตุส่วนบุคคล “PA ผู้เยาว์”

- แผนประกันภัยอุบัติเหตุส่วนบุคคล “เมืองไทย Your PA”

- แผนประกันภัยอุบัติเหตุส่วนบุคคล ”PA 399”

- แผนประกันภัยอุบัติเหตุส่วนบุคคล กลุ่ม สำหรับบริษัท ห้างร้าน

- แผนประกันภัยอุบัติเหตุส่วนบุคคล กลุ่ม สำหรับบริษัท ห้างร้าน (เครดิต)

- แผนประกันภัยโรคมะเร็ง “Cancer Care”

- แผนประกันภัยสุขภาพ เดี่ยว “เมืองไทย Health Smile”

- การประกันภัยสุขภาพ (กลุ่ม)

- แผนประกันภัยอุบัติเหตุเดินทาง Nok Sure

- แผนประกันภัยเดินทางต่างประเทศ “Central Travel Delight”

- แผนประกันภัยอุบัติเหตุส่วนบุคคล “Central Smile PA”

- แผนประกันภัยอุบัติเหตุส่วนบุคคล “Central Kids PA”

- แผนประกันภัยอุบัติเหตุส่วนบุคคล “Central PA MAX”

- แผนประกันภัยชดเชยรายได้ระหว่างรักษาตัวในโรงพยาบาล
สำหรับโครงการสินเชื่อแท็กซี่ไทยเข้มแข็ง

- แผนประกันภัยอุบัติเหตุส่วนบุคคล สำหรับสมาชิก กบข.

- แผนประกันภัยอุบัติเหตุส่วนบุคคล สำหรับ ธกส.

- แผนประกันภัยอุบัติเหตุส่วนบุคคล ผ่านตู้ ATM

- แผนประกันภัยอุบัติเหตุส่วนบุคคล “PA 200”

- แผนประกันภัยอุบัติเหตุส่วนบุคคล “Accident Protect Plus”

- แผนประกันภัยอุบัติเหตุส่วนบุคคล Accident Protect Plus สำหรับชาวต่างชาติ

- แผนประกันภัยอุบัติเหตุส่วนบุคคล สำหรับผู้ถือบัตร K-Max Debit Card

- แผนประกันภัยอุบัติเหตุส่วนบุคคล สำหรับผู้ถือบัตรเดบิต K-Max Family

- แผนประกันภัยวัยซน “PA for Kids”

- แผนประกันภัยอุบัติเหตุส่วนบุคคล “Happy Senior Fixed Deposit”

- แผนประกันภัยอุบัติเหตุส่วนบุคคล “PA สุดคุ้ม”

- แผนประกันภัยอุบัติเหตุส่วนบุคคล (กลุ่ม) Worksite

- แผนประกันภัยสุขภาพ เดี่ยว “Health Protect”

- แผนประกันภัย โรคร้ายแรง (เดี่ยว) ”CI-4 Individual (Critical Illness)”

- แผนประกันภัย โรคร้ายแรง (กลุ่ม) ”CI-4 group (Critical Illness)”

- แผนประกันภัยสินเชื่อธุรกิจขนาดกลางและขนาดย่อม “KBANK KLEAN LOAN PROTECTION”

- แผนประกันภัยสินเชื่อธุรกิจขนาดกลางและขนาดย่อม “KBANK KLEAN O/D PROTECTION”

- แผนประกันภัยสินเชื่อส่วนบุคคล “Loan for Better Life”

- แผนประกันภัยอุบัติเหตุส่วนบุคคล “Enjoy Max”

- แผนประกันภัยอุบัติเหตุส่วนบุคคล “Enjoy Living”

- แผนประกันภัยอุบัติเหตุส่วนบุคคล “Enjoy More”

- แผนประกันภัยอุบัติเหตุส่วนบุคคล “Enjoy Plus”

- แผนประกันภัยอุบัติเหตุส่วนบุคคล “Enjoy Care”

- แผนประกันภัยอุบัติเหตุส่วนบุคคล “Enjoy Trip”

- แผนประกันภัยอุบัติเหตุส่วนบุคคล “Enjoy Relax”

- แผนประกันภัยอุบัติเหตุส่วนบุคคล “Enjoy Life”

- แผนประกันภัยอุบัติเหตุส่วนบุคคล “Lady Enjoy”

- แผนประกันภัยอุบัติเหตุส่วนบุคคล “Enjoy Adventure”

- แผนประกันภัยอุบัติเหตุส่วนบุคคล “Enjoy Bonus”

- แผนประกันภัยอุบัติเหตุส่วนบุคคล “Family Care”

- แผนประกันภัยอุบัติเหตุส่วนบุคคล “Safety Care”

- แผนประกันภัยอุบัติเหตุส่วนบุคคล ”Enjoy Benefit”

- แผนประกันภัย โรคร้ายแรง “Be Fit”

- แผนประกันภัย โรคร้ายแรง “Lady Fit”

- แผนประกันภัย โรคร้ายแรง “Guy Fit”

- แผนประกันภัยอุบัติเหตุส่วนบุคคล “PA อุ่นใจ”

- แผนประกันภัยอุบัติเหตุส่วนบุคคล ”Central Smart PA”

- แผนประกันภัยอุบัติเหตุส่วนบุคคล ”ประกันภัยยิ้มได้”

- แผนประกันภัยเดินทางต่างประเทศ “ฮัจญ์ - อุมเราะห์”

6. ผลิตภัณฑ์พิเศษ

- การประกันภัยอัญมณีและทองคำ

- การประกันภัยก่อการร้าย (สำหรับธุรกิจขนาดใหญ่)

- การประกันภัยเครื่องบิน

- การประกันภัยสินเชื่อทางการค้า

- การประกันภัยความรับผิดตามกฎหมายอันเกิดจากผลิตภัณฑ์

- การประกันภัยความรับผิดของกรรมการและเจ้าหน้าที่บริหารของบริษัท

- การประกันภัยความรับผิดตามกฎหมายอันเกิดจากวิชาชีพ

- การประกันภัยของสะสมประเภทศิลปวัตถุและอัญมณี

- การประกันภัยสัตว์เลี้ยง "Central Pet Lovers"

- การประกันภัยสัตว์เลี้ยง ”Private Pet Care”

7. ประกันภัยรถยนต์

- การประกันภัยรถยนต์ภาคบังคับ (พ.ร.บ.)

- การประกันภัยรถยนต์ภาคสมัครใจ ประเภท 1

- การประกันภัยรถยนต์ภาคสมัครใจ ประเภท 2

- การประกันภัยรถยนต์ภาคสมัครใจ ประเภท 2 พลัส

- การประกันภัยรถยนต์ภาคสมัครใจ ประเภท 3

- การประกันภัยรถยนต์ภาคสมัครใจ ประเภท 3 “TP 3” และ “TP-Save”

- การประกันภัยรถยนต์ภาคสมัครใจ ประเภท 5 “เมืองไทย 5 พลัส”

- การประกันภัยรถยนต์ภาคบังคับ (พ.ร.บ.) “Central Motor Insure (CTP)”

- การประกันภัยรถยนต์ภาคสมัครใจ ประเภท 3 “Central Motor Insure 3”

- การประกันภัยรถยนต์ภาคสมัครใจ ประเภท 5 “Central Motor Insure 5 plus”

- การประกันภัยรถยนต์ภาคบังคับ (พ.ร.บ.) แบบ Call Activate

- การประกันภัยรถยนต์ภาคสมัครใจแบบ Call Activate ประเภท 3 และ 5 “Car Protect”

- การประกันภัยรถยนต์ภาคบังคับ (พ.ร.บ.) (ตะกาฟุล)

- การประกันภัยรถยนต์ภาคสมัครใจ ประเภท 1 (ตะกาฟุล)

- การประกันภัยรถยนต์ภาคสมัครใจ ประเภท 2 (ตะกาฟุล)

- การประกันภัยรถยนต์ภาคสมัครใจ ประเภท 2 พลัส (ตะกาฟุล)

- การประกันภัยรถยนต์ภาคสมัครใจ ประเภท 3 (ตะกาฟุล)

- การประกันภัยรถยนต์ภาคสมัครใจ ประเภท 3 “TP 3” และ “TP-Save” (ตะกาฟุล)

- การประกันภัยรถยนต์ภาคสมัครใจ ประเภท 5 “เมืองไทย 5 พลัส” (ตะกาฟุล)

(2) การตลาดและภาวะการแข่งขัน

ปัจจุบัน ตลาดธุรกิจประกันวินาศภัยมีจำนวนบริษัทอยู่ทั้งสิ้น 69 แห่ง
ถือว่าเป็นตลาดที่มีผู้แข่งขันมากราย (Monopolistic Competition Market)
ซึ่งมีสภาวะการแข่งขันสูงทั้งในด้านการแข่งขันด้านราคา และมิใช่ราคา โดยในตลอดปีที่ผ่านมา
บริษัทฯมีผลงานเบี้ยประกันภัยรับโดยตรงสูงสุดอยู่ในอันดับที่ 5 ของตลาด
โดยเน้นกลยุทธ์ด้านผลิตภัณฑ์และบริการที่แตกต่าง (Product and Service Differentiation
Strategy)
ด้วยการพัฒนาผลิตภัณฑ์ใหม่ให้มีความหลากหลายครบทุกประเภทการประกันภัยและปรับปรุงการให้บริการให้มีประสิทธิภาพมากยิ่งขึ้น
ให้สามารถตอบสนองความต้องการของลูกค้าแต่ละกลุ่มเป้าหมาย
รวมทั้งเน้นสร้างความแตกต่างจากคู่แข่งด้วยการสร้างมูลค่าเพิ่ม (Value Added)
ในผลิตภัณฑ์และบริการต่างๆ
พร้อมกับให้ความสำคัญในการขยายพันธมิตรทางธุรกิจและพัฒนาช่องทางการจัดจำหน่าย
โดยเฉพาะในภาคธุรกิจที่มีเครือข่ายสาขาที่สามารถเข้าถึงลูกค้าได้อย่างครอบคลุมและทั่วถึง

ภาวะการณ์แข่งขันในธุรกิจประกันวินาศภัยและแนวโน้มการแข่งขันในอนาคต

ภาพรวมของเศรษฐกิจในปี 2555 จะเป็นช่วงเวลาแห่งการฟื้นฟูและฟื้นตัวของเศรษฐกิจไทย
โดยสำนักงานเศรษฐกิจการคลัง กระทรวงการคลัง
คาดว่าอัตราการเติบโตของผลิตภัณฑ์มวลรวมภายในประเทศ (GDP) จะขยายตัวได้ประมาณ
4.5-5.5% ทั้งนี้ ธนาคารแห่งประเทศไทย (ธปท.)
ได้ปรับลดคาดการณ์อัตราการขยายตัวทางเศรษฐกิจของไทยในปี 2554 เหลือเติบโตแค่ 1%
จากต้นปีที่เคยคาดว่าจะขยายตัวได้ถึง 4.1% และชะลอลงมาจาก 7.8% ในปี 2553
เนื่องจากผลกระทบของอุทกภัยที่รุนแรงกว่าที่คาดการณ์ไว้มาก ซึ่งทำให้เศรษฐกิจในไตรมาส
4/2554 หดตัวจากไตรมาส 3/2554 ถึง 7.4% อย่างไรก็ตามคาดว่า GDP ในปี 2555
จะเติบโตเฉลี่ยได้ถึง 4.9% จากมาตรการต่างๆ ของภาครัฐ และการฟื้นฟูประเทศหลังน้ำท่วมใหญ่
ที่คาดว่าจะทำให้ภาวะต่างๆ เริ่มเข้าสู่ปกติในไตรมาส 3/2555 และในปี 2556 GDP
น่าจะเติบโตเป็นปกติในระดับ 5.6%โดยการคาดการณ์จากหน่วยงานต่างๆ ดังนี้

  ------------------------------------- ---------------------------------
  หน่วยงาน                               GDP ปี 2555 (ร้อยละ)

  ธนาคารแห่งประเทศไทย (ธปท.)             4.9

  ศูนย์วิจัยกสิกรไทย                         4.3
  ------------------------------------- ---------------------------------

ปัจจัยสนับสนุนที่สำคัญมาจากการลงทุนของภาครัฐ ในการบูรณะฟื้นฟูความเสียหายจากเหตุมหาอุทกภัย
เพื่อเร่งสร้างความเชื่อมั่นให้แก่นักลงทุน ซึ่งจะส่งผลทำให้การลงทุนของภาคเอกชนเข้าสู่สภาวะปกติ
รวมถึงการจ้างงานของภาคเอกชนที่จะเกิดขึ้นเพื่อฟื้นฟูกำลังการผลิตที่หยุดชะงัก
นอกจากนี้ยังมีแรงหนุนจากนโยบายเชิงกระตุ้นเศรษฐกิจของรัฐบาล ที่คาดว่า
น่าจะมีแรงผลักดันในภาคการบริโภค รวมถึงการปรับลดอัตราดอกเบี้ยเชิงนโยบายลง
เพื่อช่วยลดต้นทุนทางการเงินและกระตุ้นการบริโภคของภาคธุรกิจและภาคครัวเรือน
แต่อย่างไรก็ตาม อัตราเงินเฟ้อจะยังคงอยู่ในระดับสูงอยู่ในช่วงต้นปี 2555 ต่อเนื่องมาจากปลายปี
2554 ซึ่งมีผลมาจากปัญหาการขาดแคลนสินค้า แต่ทั้งนี้ก็จะมีแนวโน้มลดลง
เมื่อภาคการผลิตกลับเข้าสู่ภาวะปกติ
ซึ่งประเด็นเหล่านี้เป็นสิ่งที่ผู้ประกอบการธุรกิจประกันวินาศภัยต้องเตรียมรับมือต่อปัจจัยเสี่ยงและผลกระทบต่อการขยายตัวของการรับประกันภัย
โดยมีปัจจัยหลักๆ ดังนี้

1.  เสถียรภาพทางการเมืองภายในประเทศ :
    สถานการณ์ทางการเมืองมีแนวโน้มว่าจะมีเสถียรภาพมากขึ้น
    เนื่องจากไม่มีการก่อเหตุจลาจลและชุมนุมประท้วงรุนแรงหลังการเลือกตั้งอย่างที่คาดการณ์ไว้
    อย่างไรก็ตามยังมีปัจจัยเสี่ยงในเรื่องวิกฤติศรัทธาของประชาชนที่มีต่อประสิทธิภาพในการบริหารจัดการประเทศของรัฐบาล
    ที่อาจจะนำไปสู่ความไร้เสถียรภาพทางการเมืองได้
    ซึ่งหากเกิดเหตุการณ์การชุมนุมทางการเมืองของประชาชนกลุ่มต่างๆ
    อาจจะส่งผลกระทบต่อผู้ประกอบการ
    โดยเฉพาะกลุ่มที่เกี่ยวข้องกับภาคการท่องเที่ยวและบริการ
    ทั้งยังส่งผลกระทบต่อความเชื่อมั่นของนักลงทุนและกระทบโดยตรงต่อการส่งออก
    ซึ่งเป็นปัจจัยสำคัญของผลิตภัณฑ์มวลรวมภายในประเทศ (GDP)
    ที่มีอัตราการเติบโตชะลอตัวลงอย่างต่อเนื่อง

2.  เสถียรภาพค่าเงินบาท : แนวโน้มการเคลื่อนไหวของค่าเงินบาทในปี 2555
    นั้นน่าจะมีความผันผวนที่สูงขึ้นต่อเนื่องจากปี 2554 ที่ผันผวน 4.7% ซึ่งผันผวนได้ทั้ง 2 ทิศทาง
    ทั้งอ่อนค่าลงและแข็งค่าขึ้น สืบเนื่องมาจากการที่ธนาคารกลางสหรัฐฯ
    เริ่มมีมาตรการผ่อนคลายทางการเงินรอบใหม่และความเสี่ยงจากปัญหาหนี้สาธารณะในยุโรป
    โดยกรอบค่าเงินบาท ในปี 2555 อยู่ที่ 29.50-33.00 บาทต่อดอลลาร์
    โดยความเป็นไปได้ที่เงินบาทอาจอ่อนค่าได้มากถึง 33.00
    บาทต่อดอลลาร์อาจจะเป็นช่วงที่นักลงทุนหลีกเลี่ยงความเสี่ยงจากวิกฤตหนี้ยุโรป
    ในขณะเดียวกันเงินบาทก็มีโอกาสจะแข็งค่ากลับมาถึง 29.50 บาทต่อดอลลาร์
    หากความกังวลต่อปัญหาหนี้ยุโรปลดระดับลง
    อย่างไรก็ตามการผ่อนคลายทางการเงินรอบใหม่ของธนาคารกลางสหรัฐฯ
    น่าจะกระตุ้นให้กระแสความต้องการลงทุนกลับมา
    รวมไปถึงต้นทุนของการกู้ยืมเงินดอลลาร์ที่อยู่ในระดับต่ำ
    และสัญญาณเศรษฐกิจเอเชียที่น่าจะแข็งแกร่งขึ้นในช่วงครึ่งหลังของปี 2555

3.  อัตราดอกเบี้ย : อัตราดอกเบี้ยนโยบายในปี 2555 มีแนวโน้มลดลง
    เนื่องจากธนาคารแห่งประเทศไทยคาดหวังให้นโยบายดอกเบี้ยเป็นเครื่องมือทางการเงินเพื่อดูแลและกระตุ้นเศรษฐกิจ
    ให้สามารถดำเนินได้อย่างต่อเนื่อง เนื่องจากเห็นว่าขณะนี้เศรษฐกิจโลกยังอ่อนแอ
    โดยเฉพาะเศรษฐกิจยุโรปที่คาดว่าเข้าสู่ภาวะถดถอย
    ในขณะที่เหตุการณ์น้ำท่วมครั้งใหญ่ได้ส่งผลกระทบต่อเศรษฐกิจไทยมากกว่าที่คาดไว้
    รวมทั้งเชื่อว่ากระบวนการฟื้นฟูประเทศจะล่าช้ากว่าที่ประเมินไว้
    โดยคาดว่าภาคการผลิตจะกลับมาฟื้นตัวได้ภายในไตรมาสที่ 3 ของปีนี้
    จากเดิมที่คาดว่าภาคผลิตจะสามารถฟื้นตัวได้ในไตรมาสที่ 2
    โดยคณะกรรมการนโยบายการเงิน (กนง.) ได้ปรับลดอัตราดอกเบี้ยนโยบายจากร้อยละ
    3.25 เหลือร้อยละ 3.00 หรือปรับลดลงร้อยละ 0.25
    เนื่องจากเป็นระดับที่เหมาะกับเศรษฐกิจและเงินเฟ้อในอนาคต
    อย่างไรก็ตามในช่วงครึ่งปีหลังคาดว่าแรงกดดันจากเงินเฟ้อจะเพิ่มขึ้นตามการฟื้นตัวเศรษฐกิจ
    อาจทำให้ กนง. กลับมาดำเนินนโยบายการเงินแบบตึงตัวมากขึ้น
    ทั้งนี้สำนักงานเศรษฐกิจการคลังคาดว่าอัตราดอกเบี้ยนโยบายปี 2555
    อยู่ในช่วงคาดการณ์ที่ร้อยละ 2.75 - 3.75 และเศรษฐกิจไทยในปี 2555 มีแนวโน้มฟื้นตัวขึ้น
    โดยคาดว่าจะกลับมาขยายตัวในอัตราเร่งที่ร้อยละ 5.0 ช่วงคาดการณ์ที่ร้อยละ 4.5 - 5.5
    (ประมาณการ ณ เดือน ธ.ค.54)

4.  ราคาน้ำมันดิบในตลาดโลก : สำนักงานเศรษฐกิจการคลังวิเคราะห์ว่า ในปี 2555
    คาดว่าราคาน้ำมันดิบดูไบจะปรับตัวเพิ่มสูงขึ้นในอัตราที่ชะลอลงเมื่อเทียบกับปี 2554
    ที่ขยายตัวร้อยละ 35.0 (ราคาเฉลี่ยทั้งปี 2554 อยู่ที่ 105.6 ดอลล่าร์ต่อบาร์เรล)
    โดยการเพิ่มขึ้นของราคาน้ำมันดิบโลกเป็นผลมาจากการเพิ่มขึ้นของความต้องการน้ำมันดิบต่อวัน
    อย่างไรก็ตาม ในเดือนมกราคม 2555 IEA (International Energy Agency)
    ได้ประกาศลดการคาดการณ์ความต้องการน้ำมันดิบต่อวันมาอยู่ที่ 90.0 ดอลล่าร์ต่อบาร์เรล
    จากเดือนธันวาคม 2554 คาดการณ์อยู่ที่ 90.3 ดอลล่าร์ต่อบาร์เรล
    ซึ่งเป็นผลจากความกังวลวิกฤติหนี้สาธารณะยุโรปที่ส่งผลต่อราคาน้ำมัน คือ
    ปัญหาความขัดแย้งระหว่างประเทศอิหร่านและกลุ่มประเทศยุโรป โดยหากมีความรุนแรงมากขึ้น
    ย่อมส่งผลต่อการเพิ่มราคาน้ำมันดิบในตลาดโลกได้ ทั้งนี้
    สศค.คาดว่าราคาน้ำมันดิบดูไบเฉลี่ยทั้งปี 2555 จะอยู่ที่ 116 ดอลล่าร์ต่อบาร์เรล
    คิดเป็นการขยายตัวร้อยละ 9.8 เมื่อเทียบกับปี 2554 (ประมาณการ ณ เดือน ธ.ค.54)

5.  ภาวะเงินเฟ้อ : สำนักงานเศรษฐกิจการคลังคาดว่าเศรษฐกิจไทยมีแนวโน้มฟื้นตัวขึ้น
    โดยมีแรงขับเคลื่อนหลักจากอุปสงค์ภายในประเทศที่คาดว่าจะยังคงขยายตัวขึ้น
    ตามความจำเป็นในการเร่งฟื้นฟูอาคารบ้านเรือนและเครื่องมือเครื่องจักรในภาคอุตสาหกรรมภายหลังจากวิกฤติอุทกภัย
    ประกอบกับนโยบายของภาครัฐในการสนับสนุนการใช้จ่าย เช่น
    มาตรการปรับเพิ่มรายได้แรงงานรายวันและเงินเดือนข้าราชการ
    และโครงการจำนำข้าวเปลือก ขณะที่อุปสงค์จากต่างประเทศคาดว่าจะชะลอลงเล็กน้อย
    ตามการขยายตัวของเศรษฐกิจประเทศคู่ค้าหลักที่มีแนวโน้มชะลอตัวลง
    ในด้านเสถียรภาพภายในประเทศ คาดว่าอัตราเงินเฟ้อทั่วไปในปี 2555 จะอยู่ที่ร้อยละ 3.5
    (โดยมีช่วงคาดการณ์ที่ร้อยละ 3.0 - 4.0) ตามอุปสงค์น้ำมันในตลาดโลกที่คาดว่าจะชะลอลง

ตารางที่ 1 : เปรียบเทียบเบี้ยประกันภัยรับโดยตรงและอัตราการขยายตัวของเบี้ยประกันภัย ปี
2552 – 2554

  ------------------ ---------------------------- --------- --------- ------------------------- --------- ---------
  ประเภทประกันภัย      เบี้ยประกันภัยรับโดยตรง(ล้านบาท)                       อัตราขยายตัวของเบี้ยประกันภัย             
                                                                      (ร้อยละ)                             

                     2552                         2553      2554      2552                      2553      2554

  อัคคีภัย              7,787                        7,839     8,061     3.8                       0.7       2.8

  ภัยทางทะเลและขนส่ง   3,634                        4,324     4,585     -13.4                     19.0      6.0

  รถยนต์              65,430                       74,593    82,991    1.9                       14.0      11.3

  เบ็ดเตล็ด            33,191                       38,179    44,197    9.2                       15.0      15.8

  เบี้ยประกันภัยรวม      110,042                      124,935   139,834   3.5                       13.5      11.9
  ------------------ ---------------------------- --------- --------- ------------------------- --------- ---------

ภาวะอุตสาหกรรมประกันวินาศภัยและการแข่งขันปี 2555

จากผลกระทบน้ำท่วมในประเทศไทย
ทำให้ธุรกิจประกันภัยได้รับผลกระทบโดยตรงทั้งทางด้านการจ่ายค่าสินไหมและการกำหนดเงื่อนไขในการรับประกันภัยใหม่จากเหตุการณ์ภัยน้ำท่วม
ที่มีผลต่อเนื่องมาจากระบบการประกันภัยต่อ ในต่างประเทศ (รีอินชัวเรอร์)
ที่จะมีผลกระทบต่อธุรกิจประกันวินาศภัยโดยภาพรวมในปี 2555 นอกจากนั้น
บริษัทประกันภัยต่างๆจะต้องปรับตัวรับสถานการณ์
โดยเฉพาะการออกผลิตภัณฑ์ตัวใหม่มาเสนอแก่ลูกค้า
ซึ่งต้องพิจารณาถึงหลักความเหมาะสมและความเสี่ยงที่อาจจะเกิดขึ้นตามมาในภายหลัง

นับจากนี้ บริษัทประกันวินาศภัยจะต้องปรับตัวและปรับแผนกลยุทธ์ใหม่
เพราะบางบริษัทต้องจ่ายค่าสินไหมจากน้ำท่วมเป็นจำนวนมหาศาล ทำให้กระทบต่อฐานะทางการเงิน
ซึ่งหากประเมินในมุมกว้าง เชื่อว่า มหันตภัยในครั้งนี้
จะเป็นปัจจัยเร่งให้บริษัทประกันวินาศภัยของไทยจะมีการควบรวมจนจำนวนผู้แข่งขันในตลาดลดลง

นอกจากนี้ภายหลังจากเหตุการณ์อุทกภัยในครั้งนี้
จะทำให้บริษัทประกันภัยต่างๆได้เล็งเห็นถึงช่องทางและโอกาสในการเติบโตทางธุรกิจ
เนื่องด้วยภัยพิบัติจากอุทกภัยในครั้งนี้รุนแรงกว่าที่คนไทยคาดคิด
ซึ่งในอนาคตอาจเกิดเหตุการณ์สุดวิสัยที่ไม่สามารถควบคุมได้อีก ทั้งนี้
ความเสี่ยงจากภัยน้ำท่วมที่มีมากขึ้นอาจจะทำให้บริษัทประกันภัยปรับเงื่อนไขในการประกันภัยเข้มข้นมากขึ้น
ปรับเบี้ยประกันภัยเพิ่มขึ้นเพื่อให้สอดรับกับความเสี่ยงในแต่ละพื้นที่
โดยพื้นที่ที่มีความเสี่ยงสูงอาจจะถูกปรับเงื่อนไขหรือเบี้ยประกันภัยมากกว่าพื้นที่ที่มีความเสี่ยงต่ำ
หรือพื้นที่ที่ไม่ได้รับผลกระทบเลย นอกจากนี้ ในอนาคตอันใกล้นี้ อาจจะได้เห็น
การเปลี่ยนแปลงในตลาดประกันภัยรถยนต์
ที่บริษัทประกันวินาศภัยเตรียมที่จะพัฒนาประกันภัยรถยนต์ภาคสมัครใจรูปแบบใหม่
เพิ่มความคุ้มครองภัยน้ำท่วมให้กับประกันภัยประเภทอื่นที่ไม่ใช่ประกันภัยชั้น1
ไม่ว่าจะเป็นประกันประเภท 2, ประเภท 3 รวมไปถึงประกันภัยแบบเฉพาะภัยต่างๆ
ซึ่งปัจจุบันไม่คุ้มครองน้ำท่วม

ระยะหลัง ประเทศไทยเกิดเหตุน้ำท่วมบ่อยครั้งขึ้นและรุนแรงมากขึ้น ดังนั้น
ในแง่ของตลาดประกันภัยสามารถมองได้ทั้งแง่บวกและแง่ลบ กล่าวคือ ภัยน้ำท่วมมีโอกาสเกิดมากขึ้น
สร้างความเสียหายต่อทรัพย์สินมากขึ้นกว่าเดิม ทำให้ต้นทุนในการดูแลภัยธรรมชาติเพิ่มขึ้น
ส่งผลให้เบี้ยประกันภัยแพงขึ้น แต่ในแง่บวก เป็นการสร้างจิตสำนึกกระตุ้นให้ผู้บริโภคตื่นตัว
และเห็นถึงความสำคัญของประกันภัยมากขึ้นในฐานะเป็นเครื่องมือลดความเสี่ยง
เป็นโอกาสที่จะทำให้ประชาชนรู้ว่าจะต้องป้องกันความเสี่ยงอย่างไร
โดยประกันภัยเป็นส่วนหนึ่งที่จะทำให้ลดความเสี่ยงได้ ทำให้โอกาสที่จะขยายตลาดเปิดกว้างมากขึ้น
ทำให้ผู้บริโภคเข้าถึงระบบประกันภัยได้มากขึ้น เมื่อคนทำประกันภัยเพิ่มขึ้น
มูลค่าตลาดประกันภัยสูงขึ้น ก็จะสามารถเฉลี่ยความเสี่ยงได้มากขึ้นด้วย
ตามหลักพื้นฐานของการประกันภัย “Law of large numbers”